पोकरण. केन्द्रीय विद्यालय सीमा सुरक्षा बल में बुधवार को शिक्षक दिवस मनाया गया। प्राचार्य गजेन्द्र जोशी ने जीवन में गुरु का महत्व बताया। छात्र शौर्य बेन्द्रे ने शिक्षक दिवस के महत्व पर प्रकाश डाला। शिक्षक संतोषकुमार देवल, सुशीलादेवी, केपीसिंह, मंजूसिंह, केके पाठक ने अपने विचार व्यक्त किए। इसी प्रकार स्थानीय तखत आदर्श विद्या मंदिर में प्रधानाध्यापक डॉ.ओमप्रकाश माली ने विचार व्यक्त किए। प्रतापसिंह लूणा ने बताया कि कक्षा आठ के विद्यार्थियों ने शिक्षकों का दायित्व निभाया। ओढाणिया गांव में स्थित राजकीय उच्च माध्यमिक विद्यालय में प्रधानाचार्य हेमशंकर जोशी ने डॉ.राधाकृष्णन के जीवन पर प्रकाश डाला। रामदेवरा गांव में स्थित राजकीय बालिका उच्च प्राथमिक विद्यालय में बुधवार को पौधरोपण कर शिक्षक दिवस मनाया गया। रामदेवरा गांव में स्थित आदर्श विद्या मंदिर में प्रधानाध्यापक अरुण छंगाणी ने डॉ.सर्वपल्ली राधाकृष्णन के जीवन पर प्रकाश डाला।